Sommersetelva

Sommersetelva (også skrevet Sommarsetelva) er ei elv i Salangen kommune i Troms og Finnmark. Den har utspring på nordvestsida av Skavneskollen som den største av mange små bekker som samles i Melkevatnet. Elva renner herfra via en foss ned til Sommersetvatnet, og videre mot nord ned lia mot Sagfjorden. Rundt en halv kilometer før munningen danner elva Sommersetfossen, som ligger innerst i ei trang kløft. Elva munner ut i Sagfjorden ved Sommerset, rundt seks kilometer vest for Sjøvegan.

Elva ble i 1980 vernet mot kraftutbygging gjennom Verneplan II for vassdrag. Vernegrunnlaget var vassdragets urørthet og et stort naturmangfold knyttet til elveløpsformer, geomorfologi, botanikk og vannfauna.

Referanser 

Elver i Salangen